hôl 


Wyres Fach Ned Puw. 





'ROEDD Wyres anwyl gan Ned Puw, 
A mam, a thad, a.thaid, 

A'u llygaid;ar yr eneth wiw 
I'w gwylio yn ddibaid; 

Ond cyn i'w, dengmlwydd ddodi ben 
Fe welwyd Blen fâd 

Yn planu.tyner lili wen 
Ar fedd ei mam a'i thad, 


"Roedd rhosyn tyner ar ei grudd 
Pan oedd yn ugain oed, 
Fel haul ar fynwes hanner dydd 
Yn gwenu 'n llona 'rioed ; 
Daeth twyllwr heibio—gwywai'r rhos 
Oedd ar ei bochau byw ; 
Aeth hanner dydd fel hanner nos 
I Wyres fach Ned Puw. 


Trwy bob trallodion, hyd yn hyn, 
Hi lynodd wrth ei thaid, 

Ond pan aeth ef i lawr i'r glyn 
Ymadael ydoedd raid ; 

“ A wnewch chwi 'nghofio,” ebai hi, 
<< At mam, a nhad, a'm Duw ? 

Mae hiraeth calon am y tri 
Ar Wyres fach Ned. Puw.” 


Ca'dd weled Gwanwyn ar y bedd, 
Mewn heulwen dêg a gwlaw, 
Yn tynu darlun gwlad yr hedd 
A blodau'r byd addaw ; 
Ca'dd glywed adlais tyner lef a 
Yn disgyn oddiwrth Dduw, Ì 
Yn dweyd fod coron yn y nef t^ 
I Wyres fach Ned Puw. a 2) ; 




































Can “Hywel Morgan.” 


'RWY'N ddeunaw blwydd a deugain, | 
A chenyf stamp o wraig 
All drin rhyw fân gyfrifon 
A minau ddim yn 'sg'laig ; 
Mae 'n gwisgo sanau duon, 
Pais stwff a bectwn coch, 
Cap tew a sgidiau cryfion ï 
Wrth fwydo 'r ieir a'r moch, 


Mae 'i dwylaw 'n llawn o ysfa 
I drin yr yd a'r gwair, 
A ffraeth iawn hefo 'i thafod 
Wrth werthu moch mewn ffair ; 
Mae'n medru gwau a thrwsio 
Ac amì olwg iach ; 
Gall fyn'd i 'Steddfod Llanfair 
I nyddu â'r '* Droell bach.” 





Yn ngwyneb ei thrafferthion 5 
Llon chwerthin mae o hyd ; 

A mae wrth fodd ei chalon | 
Yn paffio hefo'r byd : ay 

Wrth fyn'd i'r Llan i neges | 
Mewn dillad twt mae Gwen, 

A Bonoet fawr hen ffasiwn 
Sydd ganddi am ei phen. 


I'r drws i lygadrythu - 
Ar neb nid aiff. hi chwaith ; 
Na'i breichiau'n mhleth a segur— | 
Gwell ganddi wneyd ei gwaith ' 
Na myn'd o dy bwygilydd 
I lachio hon a'r llall ; 
Yn byw â'i holl gym'dogiïon 
Gwen Morgan sydd yn gall, 


Llanddulas. EMWwNT. 





Y FENYW FWYN. 


[Gan Ieuan Glan Geirionydd.) 


FRNYW fwyn, gwrando gwyn 
Dyn sy'n curio er dy fwyn ; 

Mae i mi ddirfawr gri 

Ddydd a nos o d” achos di ; 
Wylo'r dw'r yn ail ì'r dôn ; 

O! gwel fy mriwiau dan fy mron ; 
Nid oes arall feddyg imi 

Ond tydi, lili lon : 

Dy lon bryd, blodau'r byd, 

Sydd o hyd i'm pruddhau : 
Uofio'th lendid hyfryd di 

Wna i mi fawr drymhau ; 

'Rwyf fel un mewn carchar caeth, 
Drwy fy oes yn dyoddef aeth ; 
Ac oblecyd saethau Cupid 
Darfu'r gwrid, gofid gwaeth. 


Rheswm sydd, nos a dydd, 

Am fy nwyn o'r rhwyd yn rhydd ; 
““ Caru bun deg ei llun 

'Rwyt yn fwy na Christ ei hun ; 
Cofia gywir eiriau Duw, 

'Rhai sy'n d'weyd am bob dyn byw, 
Mai fel blodau neu wyrddlysiau 
Yw eu clau degwch, clyw. 

Aros, O! dyro dro 

Tua bro mynwent brudd ; 

Gweli yno feddau breg 

Rhai fu deg yn eu dydd ! 

Yn ddiammau yma rhydd 
Rhywun d' eilun di rhyw ddydd ; 
Er maint arni a ryfeddi, 

Cofia di, felly fydd.” 

Ond;er hyn, gruddiau gwyn, 
Hyn o hyd a'm deil yn dyn ; | 
Trechach yw anian fyw 

Na dysgeidiaeth o bob rhyw ; 

Gwared fi o'm c'ledi clau, ' 
Gwrando'm cwynion heb nacau ; 
Gwella'm dyfnion faith archollion, 
Dan fy mron; feinir fau : 

Ond pa fri yw i ti 

Fy mod i yma'n dwyn | 
Rhyw hiraethog lidiog loes | 
Ar hyd f oes er dy fwyn ? | 
Tyr'd i wella'm briwiau .hyn,— 
Oni ddeui, dos a. phryn 

Arch ac amdo, er fy nghuddio 

O dan glo, yn mhridd y glyn. 





Ynfyd wyf oddef clwyf, ' 
Drwy ryw ffol anianol nwyf.; 
A byw c'yd yn y byd, | 
I ryfeddu'th wyneb-pryd, | 
O! y drych welaf draw | 
Ar dy degwch, pan y daw Tt 
I gael arno briddglai oernych, 
Yn y rhych, efo'r rhaw ! 
Yna'r gwrid oedd mor brid, | 
Gwywa i gyd dan y gwys; | 
Oleidir byddar daear dên | 
Dyn dy ben dan ei.bwys; 
Yna'r gruddiau goleu gwiw, 
Wnaeth fy nhirion fron yn friw, 
A ddaw'n delpyn oer, heb ronyn 
O dy lun na dy liw. 


IEUAN GLAN GEIRIONYDD. 


